Doksoloogia

Doksoloogia (vanakreeka keeles δοξολογία, doxologia, sõnadest δόξα, doxa, 'au' + -λογία, -logia, 'sõna, ütlemine')https://www.etymonline.com/word/doxologyhttp://www.perseus.tufts.edu/hopper/text?doc=Perseus:text:1999.04.0057:entry=do/ca^ on lühike hümn või lause Jumala kiitmiseks, mis on kasutusel kristliku kiriku teenistustelhttps://www.britannica.com/topic/doxology. Sageli lisatakse see palvete, kiituslaulude, psalmide ja hümnide lõppu. Tava lõpetada mingi jumalateenistuse osa kindla vormeliga on pärit juudi traditsioonist, sünagoogis pidi kadiš lõpetama teenistuse iga lõiguhttps://www.britannica.com/topic/Kaddishhttp://www.newadvent.org/cathen/05150a.htm. Kristlik doksoloogia kinnitab Kolmainsuseõpetust.

Kristluses eristatakse kaht erinevat doksoloogia vormi:
 suur doksoloogia (algab sõnadega "Au olgu Jumalale kõrges...", läänekirikus Gloria in excelsis Deo, idakirikus Suur austamislaul)
 väike doksoloogia (algab sõnadega "Au olgu Isale ja Pojale ja Pühale Vaimule...", läänekirikus Gloria Patri, idakirikus doksoloogia või väike austamislaul)

 Viited 

Kategooria:Religioon